

**Οι παλαίμαχοι της Νέας Σαλαμίνας τίμησαν τον Ανδρέα Μιχαηλίδη**

Ο Ποδοσφαιρικός Όμιλος Παλαιμάχων Νέας Σαλαμίνας Αμμοχώστου τίμησε τον Πρόεδρο του Κυπριακού Οργανισμού Αθλητισμού Ανδρέα Μιχαηλίδη, σε εκδήλωση που έγινε στη Λάρνακα τη Δευτέρα 23 Ιανουαρίου 2023. Στην εκδήλωσαν παρέστησαν επίσης ο Αντιπρόεδρος του ΚΟΑ Κωστάκης Κουκκουλλής και το μέλος του ΔΣ Ανδρόνικος Ανδρονίκου, καθώς επίσης ο Πρόεδρος της Νέας Σαλαμίνας Γιάννος Χρυσοστόμου, ο πρώην Πρόεδρος Θουκής Θουκιδίδης και ο έφορος των ακαδημιών της Ηλίας Σκορδής.

Κατά τη διάρκεια της ετήσιας γιορτής του Ποδοσφαιρικού Ομίλου, οι παλαίμαχοι τίμησαν τον Ανδρέα Μιχαηλίδη για τη συνολική προσφορά του στον αθλητισμό, με τομ Πρόεδρο του ΚΟΑ να ευχαριστεί για την τιμή που του έγινε. Βραβεύτηκε επίσης ο Δήμαρχος Αμμοχώστου και πρώην Πρόεδρος της ομάδας Σίμος Ιωάννου.